A Zenity segítségével egyszerű grafikus párbeszédablakokat hozhat létre.
Kelemen Gábor
kelemeng at gnome dot hu 2012, 2014.

# Használat

Parancsfájlok írásakor a Zenity segítségével egyszerű grafikus párbeszédablakokat hozhat létre, amelyek a következőképpen kommunikálnak a felhasználóval:

Létrehozhat egy ablakot, amelyben információkat kér a felhasználótól. Megkérheti például a felhasználót egy dátum kiválasztására a dátumválasztó ablakból, vagy fájl kiválasztására a fájlválasztó ablakból.

Létrehozhat egy ablakot, amelyben információkat ad a felhasználónak. Egy folyamatjelző ablak használatával például jelezheti egy művelet aktuális állapotát, vagy egy figyelmeztető ablakkal felhívhatja valamire a felhasználó figyelmét.

Amikor a felhasználó bezárja az ablakot, a Zenity kiírja az ablak által visszaadott szöveget a szabványos kimenetre.

Amikor Zenity parancsokat ír, mindig tegye idézőjelek közé az egyes argumentumokat.

Például így:

    zenity --calendar --title="Szabadság tervezése"

Ne használja így:

    zenity --calendar --title=Szabadság tervezése

Ha nem használ idézőjeleket, akkor váratlan eredményeket kaphat.

# Hívóbetűk

A hívóbetű lehetővé teszi egy művelet végrehajtását a billentyűzetről, így nem muszáj mindig az egérrel kiválasztania a parancsot a menüből vagy ablakból. A hívóbetűk a menüpontok vagy beállítások szövegének aláhúzott betűi.

Egyes Zenity ablakok támogatják a hívóbetűk használatát. A hívóbetűként használandó karakter megadásához helyezzen el egy aláhúzást az ablak szövegében. A következő példa bemutatja, hogyan adhatja meg a „V” betűt hívóbetűként:

    "_Válasszon egy nevet."

# Kilépési kódok

A Zenity a következő kilépési kódokat adja vissza:

Kilépési kód | Leírás
--- | ---
0 | A felhasználó megnyomta az OK vagy a Bezárás gombot.
1 | A felhasználó megnyomta a Mégse gombot, vagy az ablakvezérlő elemekkel bezárta az ablakot.
-1 | Váratlan hiba történt.
5 | Az ablak az időkorlát elérése miatt bezárva.

# Általános beállítások

Minden Zenity ablak támogatja a következő általános beállításokat:

## --title=cím

Az ablak címének megadása.

## --width=szélesség

Az ablak szélességének megadása.

## --height=magasság

Az ablak magasságának megadása.

## --timeout=időkorlát

Időkorlát megadása másodpercben, amely után az ablak bezárandó.

# Súgólehetőségek

A Zenity a következő súgólehetőségeket biztosítja:

## --help

Rövid súgószöveg megjelenítése.

## --help-all

Részletes súgószöveg megjelenítése minden ablakhoz.

## --help-general

Súgószöveg megjelenítése az általános ablakbeállításokhoz.

## --help-calendar

Súgószöveg megjelenítése a naptár ablak beállításaihoz.

## --help-entry

Súgószöveg megjelenítése a szövegbeviteli ablak beállításaihoz.

## --help-error

Súgószöveg megjelenítése a hibaablak beállításaihoz.

## --help-info

Súgószöveg megjelenítése az információs ablak beállításaihoz.

## --help-file-selection

Súgószöveg megjelenítése a fájlválasztó ablak beállításaihoz.

## --help-list

Súgószöveg megjelenítése a lista ablak beállításaihoz.

## --help-notification

Súgószöveg megjelenítése az értesítési ikon beállításaihoz.

## --help-progress

Súgószöveg megjelenítése a folyamatjelző ablak beállításaihoz.

## --help-question

Súgószöveg megjelenítése a kérdés ablak beállításaihoz.

## --help-warning

Súgószöveg megjelenítése a figyelmeztető ablak beállításaihoz.

## --help-text-info

Súgószöveg megjelenítése a szöveges információs ablak beállításaihoz.

## --help-misc

Súgószöveg megjelenítése egyéb beállításokhoz.

## --help-gtk

Súgószöveg megjelenítése a GTK+ beállításokhoz.

# Egyéb beállítások

A Zenity a következő egyéb beállításokat is biztosítja:

## --about

Megjeleníti a Zenity névjegye ablakot, amely verzió-, szerzői jogi és fejlesztői információkat tartalmaz.

## --version

A Zenity verziószámának megjelenítése.

# GTK+ beállításai

A Zenity támogatja a szabványos GTK+ beállításokat. A GTK+ beállításokkal kapcsolatos további információkért adja ki a zenity --help-gtk parancsot.

# Környezeti változók

Általában a Zenity felismeri azt a terminálablakot, amelyből elindították, és azon ablak fölött tartja magát. Ez a viselkedés letiltható a WINDOWID környezeti változó törlésével.